b'\n_START_ARTICLE_\nMozelis (departamentas)\n_START_PARAGRAPH_\nMozelis (57) (pranc. La Moselle\xc2\xa0\xe2\x80\x93 Pranc\xc5\xabzijos departamentas \xc5\xa1alies \xc5\xa1iaur\xc4\x97s rytuose, Lotaringijos regione, pavadintas pagal to paties pavadinimo up\xc4\x99. Administracinis centras\xc2\xa0\xe2\x80\x93 Mecas (Metz). Generalin\xc4\x97s tarybos pirmininkas Filipas Lerua (Philippe Leroy)._NEWLINE_Departamente 9 apskritys, 51 kantonas, 27 municipaliniai susivienijimai ir 730 komun\xc5\xb3. Plotas\xc2\xa0\xe2\x80\x93 6 216\xc2\xa0km\xc2\xb2. 1999\xc2\xa0m.\xc2\xa0\xe2\x80\x93 1 023 447 gyventojai, 165 gyv./km\xc2\xb2.\n_START_SECTION_\nIstorija\n_START_PARAGRAPH_\n\xc4\xaesteigtas pagal Did\xc5\xbeiosios Pranc\xc5\xabzijos revoliucijos 1789\xc2\xa0m. gruod\xc5\xbeio 22 d. \xc4\xafstatym\xc4\x85 nuo 1790\xc2\xa0m. kovo 4 d. kartu su kitais 82 departamentais, padalijus Lotaringijos provincij\xc4\x85. 1815\xc2\xa0m. prijungtas Sarbriukenas ir Sarluis, bet pagal 1871\xc2\xa0m. gegu\xc5\xbe\xc4\x97s 18 d. Frankfurto sutart\xc4\xaf visas departamentas atiteko Vokietijai. 1919\xc2\xa0m. Versalio sutartis v\xc4\x97l kra\xc5\xa1t\xc4\x85 sugra\xc5\xbeino Pranc\xc5\xabzijai, bet 1940\xc2\xa0m. bir\xc5\xbeelio 22 d. jis v\xc4\x97l buvo aneksuotas. 1944\xc2\xa0m. Mozel\xc4\xaf i\xc5\xa1laisvino amerikie\xc4\x8diai, ta\xc4\x8diau po karo jis prie Pranc\xc5\xabzijos prijungtas konkordato pagrindu, Vokietijai palikus voki\xc5\xa1kai kalban\xc4\x8dias sritis.\n_START_SECTION_\nKlimatas\n_START_PARAGRAPH_\n\xc5\xbdiemos ilgos ir sniegingos, vasaros \xc5\xa1velnios.\n_START_SECTION_\nEkonomika\n_START_PARAGRAPH_\nPagrindin\xc4\x97 ekonomikos \xc5\xa1aka\xc2\xa0\xe2\x80\x93 \xc5\xbeem\xc4\x97s \xc5\xabkis.\n_START_SECTION_\nHerbas\n_START_PARAGRAPH_\nPranc\xc5\xabzijos Did\xc5\xbeioji revoliucija buvo panaikinusi visus herbus, kaip viduram\xc5\xbei\xc5\xb3 atgyven\xc4\x85. Nauj\xc4\x85 Mozelio herb\xc4\x85 1946\xc2\xa0m. suk\xc5\xabr\xc4\x97 dailininkas heraldikas Roberas Luisas (1902\xe2\x80\x931965). Jo vir\xc5\xa1utin\xc4\x97je dalyje kair\xc4\x97je pavaizduotas Meco vyskupijos, de\xc5\xa1in\xc4\x97je\xc2\xa0\xe2\x80\x93 Lotaringijos kunigaik\xc5\xa1tyst\xc4\x97s herbai, apa\xc4\x8dioje\xc2\xa0\xe2\x80\x93 Baro ir Liuksemburgo kunikaik\xc5\xa1tys\xc4\x8di\xc5\xb3 herbai.\n_START_SECTION_\nPolitika\n_START_PARAGRAPH_\nDepartament\xc4\x85 Pranc\xc5\xabzijos senate atstovauja 5 senatoriai, Atstov\xc5\xb3 r\xc5\xabmuose\xc2\xa0\xe2\x80\x93 10 deputat\xc5\xb3. Generalin\xc4\x99 taryb\xc4\x85 sudaro 56 nariai, kuri\xc5\xb3 po pus\xc4\x99 renkami kas trejus metus \xc5\xa1e\xc5\xa1eri\xc5\xb3 met\xc5\xb3 kadencijai.'